Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 449/14/4406	Topoľčany, 13.11.2014
EEČ : 2-35-86-2014

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
XXXXX ako samostatne zárobkovo činná osoba, podnikajúci pod obchodným menom XXXXX, IČO: XXXXX s miestom podnikania XXXXX, XXXXX, ktorý je povinný podľa § 141 ods. 1, Zákona č. 461/2003 Z. z. o sociálnom poistení v znení neskorších predpisov platiť a odvádzať poistné, si svoju povinnosť nesplnil a splatné poistné v lehote splatnosti za obdobie od  mesiaca február 2012 do mesiaca november 2013 Sociálnej poisťovni so sídlom Bratislava, ul. 29. Augusta č. p. 8 a 10, pobočka Topoľčany, Nám. M.R. Štefánika 2269/18, IČO: 30807484 v celkovej výške 2.844,90 Eur neuhradil,

lebo zanikla trestnosť činu

Odôvodnenie:
Poverený príslušník Obvodného oddelenia PZ v Topoľčanoch  uznesením spisová značka ORP-397/TO-TO-2014 zo dňa 17.06.2014 podľa § 199 odsek 1 Tr. por. začal trestné stíhanie  a  uznesením pod tou istou spisovou značkou dňa 18.09.2014 podľa § 206 odsek 1 Tr. por. vzniesol obvinenie XXXXX  pre prečin nezaplatenia dane a poistného podľa § 278 ods. 1 Tr. zák.  na  skutkovom základe uvedenom vo výrokovej časti uznesenia.
         Preskúmaním predloženého spisového materiálu bolo zistené, že trestnosť činu, pre ktorý je trestné stíhanie vedené zanikla.
         Splnomocnený zástupca poškodenej Sociálnej poisťovne XXXXX  vo svojich výpovediach uviedla, že obvinený má evidovaný v soc. poisťovni za predmetné obdobie neuhradený dlh na poistnom vo výške 2.844,90 Eur. V priebehu dokazovania obvinený Ing. XXXXX vykonal dňa 29.10.2014 jednorazový hotovostný vklad  do pokladne Sociálnej poisťovne pobočka Topoľčany vo výške 2.907,58 Eur ako úhradu poistného. O tejto skutočnosti doložil do spisu príjmový pokladničný doklad č.: 2014/150 011 696, ktorý sa v spise nachádza na č.l. 54. Následne poverený príslušník PZ dňa 30.10.2014 vykonal telefonické šetrenie s pracovníčkou soc. poisťovne p. Kerekrétiovou, ktorá potvrdila, že obvinený XXXXX XXXXX dňa 29.10.2014 vykonal  hotovostnú platbu v pokladni Soc. poisťovne v Topoľčanoch vo výške 2.907,58 Eur, čím má uhradený dlh na nezaplatenom poistnom za celé obdobie podnikania vrátane obdobia od februára 2012 do novembra 2013.

	Podľa § 86 trestnosť trestného činu zaniká aj vtedy, ak ide o trestný čin
e) skrátenia dane a poistného podľa § 276, neodvedenia	dane a poistného podľa § 277 alebo nezaplatenia dane  a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.  

              V priebehu trestného stíhania policajt ohľadne zistenia a posúdenia konania obvineného vykonal dôkazy v potrebnom rozsahu a zistil skutočný stav veci. Do spisového materiálu bol založený listinný doklad o uhradení dlžného poistného, pričom túto skutočnosť potvrdila aj pracovníčka soc. poisťovne. 

              Po vyhodnotení všetkých a takto zadokumentovaných dôkazov možno konštatovať, že trestnosť prečinu nezaplatenia dane a poistného podľa § 278 ods. 1 Tr. zák.  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka